# Bruno Saby

Bruno Saby (Grenoble, 22 de febrer de 1949) és un pilot de ral·lis francès, guanyador del Ral·li Dakar de 1993 amb un Mitsubishi Pajero, del Campionat de França de Ral·lis de 1981 amb un Renault 5 Turbo i del Campionat de França de Ral·lis de Terra de 1990 i 1991 amb un Lancia Delta Integrale 16V.

## Trajectòria

Saby, que va començar la seva carrera com pilot l'any 1967, ha estat campió del seu país de ral·lis en diverses categories. Principalment disputà el Campionat de França de Ral·lis, aconseguint la victòria absoluta l'any 1981 amb un Renault 5 Turbo. També disputà proves del Campionat d'Europa de Ral·lis.
L'any 1973 disputa per primera vegada una prova del Campionat Mundial de Ral·lis, al disputar el Ral·li de Monte-Carlo amb un Renault 12 Gordini. Malgrat que anirà disputant diversos ral·lis del Mundial de forma puntual amb alguns resultats destacats, no serà fins al 1985 que s'incorpora a un equip oficial d'aquest, concretament al Peugeot Talbot Sport amb un Peugeot 205 Turbo 16.
L'any 1986 aconsegueix la seva primera victòria al Mundial al guanyar amb un Peugeot 205 Turbo 16 E2 el Tour de Còrsega, una victòria poc celebrada degut a que aquest ral·li passà a la història pel tràgic accident mortal de Henri Toivonen i Sergio Cresto que posà fi a la era dels Grup B.
L'any 1987 Saby fitxa per l'equip Martini Lancia, amb el que aconseguiria la seva segona victòria al Mundial, al imposar-se amb un Lancia Delta HF 4WD al Ral·li de Monte-Carlo.
Posteriorment tornà a centrar-se en el el Campionat de França de Ral·lis, aconseguint el subcampionat els anys 1989 i 1990, així com el títol en el Campionat de França de Ral·lis de Terra de 1990 i 1991, aquests dos amb un Lancia Delta Integrale 16V.
A mitjans dels 90, Saby canvia d'especialitat i comença a competir en raids de la mà de Mitsubishi, aconseguint la victòria en el París-Dakar de l'any 1993 amb un Mitsubishi Pajero, any on també guanyaria la Baja Aragón. L'any 1996 tindrà un espectacular accident al Ral·li Dakar. Posteriorment, amb l'equip Volkswagen, guanyaria l'any 2005 la Copa del Món de Ral·li-Raid amb un Volkswagen Touareg.

## Victòries al WRC

| # | Ral·li | Any | Copilot | Vehicle |
| 1 | Tour de Còrsega | 1986 | Jean-François Fauchille | Peugeot 205 Turbo 16 E2 |
| 2 | Ral·li de Monte-Carlo | 1988 | Jean-François Fauchille | Lancia Delta HF 4WD |

## Referències

* ↑ «1986: Cuando el Tour de Corse cambió los rallyes para siempre» (en castellà). [Consulta: 12 juny 2022].
* ↑ «La tragedia de Henri Toivonen: el accidente que puso fin en 1986 al Grupo B del Mundial de Rally» (en castellà), 02-05-2019. [Consulta: 12 juny 2022].
* ↑ «El francés Saby, vencedor del Rally de Montecarlo» (en castellà). El País [Madrid], 21-01-1988. ISSN: 1134-6582.
* ↑ Hermoso, J. M. «Peterhansel y Saby consuman su triunfo y Jordi Arcarons sube al podio» (en castellà). El País [Madrid], 16-01-1993. ISSN: 1134-6582.
* ↑ Latorre, Francisco «Triunfo de Saby en la Baja Aragón» (en castellà). El País [Madrid], 24-07-1993. ISSN: 1134-6582.
* ↑ «1996: El gran susto de Saby (8/40)» (en castellà). [Consulta: 12 juny 2022].
* ↑ «VW GANA EL CAMPEONATO DEL MUNDO DE RALLYES TODOTERRENO FIA [Archivo - VAGclub.com]». [Consulta: 12 juny 2022].
Vencedors del Ral·li Dakar - Automòbils :
1979 - Génestier
1980 - Kottulinsky
1981 - Metge
1982 - Marreau
1983 - Ickx
1984 - Metge
1985 - Zaniroli
1986 - Metge
1987 - Vatanen
1988 - Kankkunen
1989 - Vatanen
1990 - Vatanen
1991 - Vatanen
1992 - Auriol
1993 - Saby
1994 - Lartigue
1995 - Lartigue
1996 - Lartigue
1997 - Shinozuka
1998 - Fontenay
1999 - Schlesser
2000 - Schlesser
2001 - Kleinschmidt
2002 - Masuoka
2003 - Masuoka
2004 - Peterhansel
2005 - Peterhansel
2006 - Alphand
2007 - Peterhansel
2008
2009 - De Villiers
2010 - Sainz
2011 - Al-Attiyah
2012 - Peterhansel
2013 - Peterhansel
2014 - Roma
2015 - Al-Attiyah
2016 - Peterhansel
2017 - Peterhansel
2018 - Sainz
2019 - Al-Attiyah
2020 - Sainz
2021 - Peterhansel
2022 - Al-Attiyah
2023 - Al-Attiyah :